CELEX: E2014P0018
Language: fi
Date: 2014-09-04 00:00:00
Title: Héraðsdómur Reykjavíkurin 4 päivänä syyskuuta 2014 esittämä pyyntö saada EFTAn tuomioistuimelta neuvoa-antava lausunto asiassa Wow air ehf. vastaan Samkeppniseftirlitið (Islannin kilpailuviranomainen), Isavia ohf. ja Icelandair ehf. (Asia E-18/14)

15.1.2015   
            
            
               FI
            
            
               Euroopan unionin virallinen lehti
            
            
               C 11/16
            
         Héraðsdómur Reykjavíkurin 4 päivänä syyskuuta 2014 esittämä pyyntö saada EFTAn tuomioistuimelta neuvoa-antava lausunto asiassa Wow air ehf. vastaan Samkeppniseftirlitið (Islannin kilpailuviranomainen), Isavia ohf. ja Icelandair ehf.
   (Asia E-18/14)
   (2015/C 11/06)
   Héraðsdómur Reykjavíkur (Reykjavikin käräjäoikeus) on pyytänyt 4 päivänä syyskuuta 2014 päivätyllä kirjeellä, joka kirjattiin saapuneeksi EFTAn tuomioistuimen kirjaamossa 4 päivänä syyskuuta 2014, EFTAn tuomioistuimelta neuvoa-antavaa lausuntoa asiassa Wow air ehf. vastaan Samkeppniseftirlitið (Islannin kilpailuviranomainen), Isavia ohf. ja Icelandair ehf. seuraavista kysymyksistä:
   
               1.
            
            
               Velvoittaako lähtö- ja saapumisaikojen jakamista yhteisön lentoasemilla koskevista yhteisistä säännöistä 18 päivänä tammikuuta 1993 annettu neuvoston asetus (ETY) N:o 95/93 jäsenvaltiot varmistamaan, että asetuksen säännösten mukaisesti nimetylle koordinaattorille – osana jäsenvaltion täytäntöönpanoelintä – on myönnetty kansallisen lainsäädännön mukaisesti riippumattomat hallinnolliset valtuudet sen tehtävien suorittamiseksi, vai onko jäsenvaltiolla harkintavalta päättää kansallisen lainsäädännön mukaisesta koordinaattorin asemasta?
            
         
               2.
            
            
               Oletetaanko ohjeissa, jotka liittyvät sellaisten valitusten käsittelyyn, jotka koskevat lähtö- ja saapumisaikojen jakamista asetuksen (ETY) N:o 95/93 8 artiklan 7 ja 8 kohdan mukaisesti, että kaikkiin valituksiin, mukaan lukien kilpailunäkökohtiin perustuviin valituksiin, sovelletaan asetuksessa tarkoitettua menettelyä, vai onko asetuksen johdanto-osan 15 kappale ymmärrettävä niin, että asetusta asetusta sovelletaan – rajoittamatta kuitenkaan perussopimuksen kilpailusääntöjen ja erityisesti sen 85 ja 86 artiklan soveltamista – siten, että kilpailunäkökohtiin perustuviin valituksiin sovelletaan yksinomaan asianomaisen jäsenvaltion kilpailuviranomaisten toimivaltaa ja että tällaiset valitukset on sen vuoksi toimitettava suoraan niille?
            
         
               3.
            
            
               Jos jäsenvaltion kilpailuviranomainen antaa ohjeita kansallisen kilpailulainsäädännön perusteella ja viitaten asetukseen (ETY) N:o 95/93 tavoitteenaan edistää kilpailua, oletetaanko asetuksessa, että nämä ohjeet annetaan lentoaseman hallintoelimelle tai toimivaltaisen viranomaisen hallintoelimelle vai pitäisikö nämä ohjeet antaa koordinaattorille?